במהלך הטקס שנערך במעמד מנכ"ל המשרד, שמואל אבואב, ראש מוסדות חינוך בני עקיבא, הרב חיים דרוקמן, יו"ר מועצת החמ"ד, הרב אבי גיסר וראש מינהל החמ"ד, ד"ר אברהם ליפשיץ הוענקו ל-100 מנהיגי החינוך פרסים על "הצטיינות בעבודה, גילוי יוזמה חינוכית חדשנית וייחודית, מסירות והתמדה לקידום תלמידיהם".
מפעל זה של "מורי המאה" של החמ"ד שהפך למסורת בשנים האחרונות מהווה חלק מצעד חשוב לטיפוח מנהיגות ומצויינות בסגל ההוראה של החמ"ד וביטוי של הוקרה למורים שהרימו שבעבודתם החינוכית היום-יומית הרימו תרומה ייחודית לשיפור הישגי התלמידים, להעצמת אישיותם ולהעמקת מחוייבותם לערכי מורשת ודמוקרטיה.
במערכת החינוך בנתיבות קיבלו את הבשורה בקורת רוח רבה וציינו כי העובדה ש-4 מתוך מאה המורים מכל רחבי הארץ ו-4 מורים מתוך 13 שנבחרו ממחוז הדרום, מהווה תעודת כבוד למערכת החינוך בעיר ובראש ובראשונה למורים הנבחרים שבפועלם החינוכי ובמנהיגותם תרמו להגשמת יעדי מערכת החינוך בדרך מיטבית.
ראש העירייה, יחיאל זוהר בירך את 4 אנשי החינוך מנתיבות שזכו בפרס מורי המאה והדגיש כי מעבר לעובדה שהפרס מהווה ביטוי למאמצם המקצועי המסור והנאמן להעצמת אישיותם ולשיפור הישגיהם של התלמידים, הוא מהווה נדבך חשוב לפיתוח מנהיגות חינוכית ברמה היישובית שתורמת להגשמת החזון החינוכי של העיר.
מצ"ב הטקסטים שנכתבו על כל אחד מהמורים.